***Blodrød sol*** (originaltittel: *Rising sun*) er en amerikansk thriller- og kriminalfilm fra 1993 regissert av Philip Kaufman. Filmen handler om to etterforskere i Los Angeles som blir satt til å etterforske et seksualisert drap på en callgirl i japansk storkonsern. Hovedrollene spilles av Sean Connery og Wesley Snipes, mens andre sentrale roller spilles av Harvey Keitel, Cary-Hiroyuki Tagawa, Tia Carrere og Ray Wise. Filmen er basert på Michael Crichtons bok ved samme navn fra 1992. Crichton hadde også manus på filmen (sammen med Kaufman og Michael Backes).

Filmen fikk lunken mottakelse av de amerikanske filmkritikerne, men ble til tross for det en kommersiell suksess.

Handling
--------

Filmen tar utgangspunkt i et seksualisert mord på en ung, vakker kvinne i Los Angeles Hun blir funnet under en innvielsesfest i bygningen til et japansk storkonsern. Politietterforskerne John Connor (Connery) og «Web» Smith (Snipes) settes på saken, men opplever å bli motarbeidet av både japanerne og sin egen ledelse. Etterhvert oppdager de at morderen har blitt tatt opp på video, men identiteten er skjult av manipulerte skygger.

Om filmen
---------

*Blodrød sol* fikk lunken mottakelse av de amerikanske filmkritikerne og har bare oppnådd 36 % på Rotten Tomatoes.

Til tross for den lunkene mottakelsen fra kritikerne ble filmen en kassasuksess og innbrakte over 107 millioner dollar på verdensbasis, hvorav 63 millioner dollar i USA alene. Produksjonskostnadene var på ca. 40 millioner dollar.

*Blodrød sol* pådro seg en rasistanklage på grunn av påstått «nipponfobi» (anti-japanske holdninger). Filmen er imidlertid mindre krass enn boka den er basert på. Kritikerne mente at boka bakvasket og fordømte japanerne. Forfatteren mente det ikke dreide seg om rasisme og Japan, men om den amerikanske industris fall. Reaksjonene nådde nye høyder da filmselskapet 20th Century Fox (som var er japanskeid) plukket boken opp for å filmatisere den. Rasismeanklagene førte til at filmen fikk en kaotisk tilblivelse. Samarbeidet mellom regissøren Philip Kaufman og Michael Crichton raknet. Kaufman ville lage en annen film enn Crichton ville. For å blidgjøre kritikerne i de japanamerikanske organisasjoner forandret han endatil en av de japanske nøkkelpersonene i historien til amerikaner. Dette førte til at Crichton og hans manusforfatterpartner Michael Backes trakk seg fra filmprosjektet i sinne.

I rollene
---------

| Skuespiller | Rolle |
| --- | --- |
| Sean Connery | Capt. John Connor |
| Wesley Snipes | Lt. Webster «Web» Smith |
| Harvey Keitel | Lt. Tom Graham |
| Cary-Hiroyuki Tagawa | Eddie Sakamura |
| Daniel Von Bargen | Chief Olson |
| Kevin Anderson | Bob Richmond |
| Mako | Yoshida-san |
| Ray Wise | Senator John Morton |
| Stan Egi | Ishihara |
| Stan Shaw | Phillips |
| Tia Carrere | Jingo Asakuma |
| Steve Buscemi | Willy «The Weasel» Wilhelm |
| Tatjana Patitz | Cheryl Lynn Austin |
| Clyde Kusatsu | Shoji Tanaka |
| Tony Ganios | Doorman Guard |

Referanser
----------

1. 1 2  Dave McNary (9. august 1993). «The Fugitive' busts out at top of box office». *UPI* **(engelsk)**. Besøkt 5. januar 2022.
2. 1 2  «Rising Sun» **(engelsk)**. Box Office Mojo. Arkivert fra originalen 9. desember 2019. Besøkt 5. januar 2022.
3. ↑  «Rising Sun (1993)». *Rotten Tomatoes* **(engelsk)**. Besøkt 22. februar 2019.
4. ↑  David Ferrell; K. Connie Kang (31. juli 1993). «Charges of Racism Mar 'Rising Sun' Opening : Entertainment: Protesters fear the film will contribute to hate crimes against Asian-Americans. However, viewers differ on whether it is offensive.». *Los Angeles Times* **(engelsk)**. Arkivert fra originalen 11. juni 2018. Besøkt 5. januar 2022.
5. ↑  Hansen, Lars D. (18. november 1993). «Samuraiene i Hollywood». *Aftenposten*.

Eksterne lenker
---------------

* (en) *Blodrød sol* på Internet Movie Database Rediger på Wikidata

* (no) *Blodrød sol* hos Filmfront Rediger på Wikidata

* (sv) *Blodrød sol* i Svensk Filmdatabas Rediger på Wikidata

* (da) *Blodrød sol* i Danmark Nationale Filminstitut Rediger på Wikidata

* (en) *Blodrød sol* på AllMovie Rediger på Wikidata

* (fr) *Blodrød sol* på Allociné Rediger på Wikidata

* (nl) *Blodrød sol* på MovieMeter Rediger på Wikidata

* (en) *Blodrød sol* på Turner Classic Movies Rediger på Wikidata

* (en) *Blodrød sol* på American Film Institute Rediger på Wikidata

* (en) *Blodrød sol* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND
 |